  Виталий Пронин Ческыт сюдод - трос йӧл басьтод. Росстат кунысьтымы туэ ар понна трос йӧл кыскись предприятиосъя рейтинг лэсьтӥз. Куинь кужмоосыз пӧлын - Татарстан (869,3 сюрс тонна), Краснодар улос (719,9 сюрс тонна) но Удмуртия (502,9 сюрс тонна ). Соос валче 9 толэзь куспын 2 миллион тонна йӧл кыскизы. Татарстан, кылем арын сярысь, 1,6 процентлы ӟечгес ужаз, Краснодар улос - 8,7 процентлы, Удмурт Элькун - 2,4 процентлы.Огъя верано ке, туэ ар понна гурт удысъя предприятиос 12,3 миллион тонна йӧл кыскизы. Со кылем ар сярысь, та вакытэн ик ӵошатыса, 3,6 процентлы уногес. УД  